                                                   Z A P I S N I K

               Sa sjednice Općinskog vijeća općine Jarmina održane 21.siječnja

      2005. godine u 19 sati u prostoriji općine Jarmina.

               NAZOČNI :

1. ANDRIJA DRAGANIĆ

2. MILAN SMETIŠKO

3. TOMISLAV DELAŠ

4. IGOR KOLEDIĆ

5. STJEPAN SEDLAR

6. ANTUN MIKULEC

               ODSUTNI :

1. ZVONIMIR ŠKRLEC

2. STJEPAN LEŽAIĆ

3. Dr.MIRJANA PETROVIĆ-LUKAČEVIĆ

4. ALOJZ VARGA

5. STJEPAN CULI

               Predsjednik Općinskog vijeća Andrija Draganić otvorio je sjednicu

     i predložio 

                                         D N E V N I   R E D

1. Usvajanje zapisnika sa prethodne sjednice.

2. Donošenje Odluke o stipendiranju studenata.

3. Prezentacija plana ponuditelja za otvaranje dječjeg vrtića.

4. Razno.

                Dnevni red je jednoglasno prihvaćen.

                                                  TOČKA 1.

                Primjedbi na zapisnik sa prethodne sjednice nije bilo te je zapisnik

       jednoglasno prihvaćen. 

                                                   TOČKA 2.

                 Vijećnik Tomislav Delaš obrazložio je prijedlog odluke i prijedlog

        natječaja o stipendiranju studenata u ovoj godini za studente sa područja 

        općine Jarmina.

                  Nakon kratke rasprave donešena je odluka o stipendiranju pet        

        studenata sa područja općine Jarmina na deset mjeseci u iznosu od 700,00

        kuna za studente koji studiraju u Zagrebu i 600,00 kuna za studente koji

        studiraju u drugim gradovima.

                                                  TOČKA 3.

                  Predsjednik vijeća vijećnike je upoznao sa incijativom gospodične 

         Bajzek koja je nazočna na sjednici vijeća o njezinoj spremnosti u sufina-

         nciranju izgradnje dječjeg vrtića u Jarmini.

                  Gospodična Bajzek u svom izlaganju je istaknula da bi u adaptaciji

          stare škole za potrebe vrtića jedan dio sredstava trebala osigurati općina

          a jedan dio bi osigurala sama,čime bi si ona otvaranjem vrtića osigurala

          posao.

                   Nakon rasprave donesen je zaključak gdje je općina suglasna sa

          adaptacijom stare škole za potrebe vrtića a da gospodična Bajzek napravi

          idejno rješenje i troškovnik adaptacije stare škole.

                                                   TOČKA 4.

                    Pod točkom razno raspravljalo se o mogućnosti ostvarivanja

           programa pomoći starijim osobama,te je zaključeno da se nastavi sa

           potrebnim aktivnostima.

                  Milan Smetiško prenio je zamolbu KUD-a «Zvonko Ban» za 

          čišćenjem sale kod održavanja zabava.

                   Predsjednik vijeća pročitao je zamolbu Udruge žena «Ivančica»

          koje također izražavaju želju za čišćenjem sale.

                   Nakon rasprave sa četiri glasa za,jednim protiv i jednim suzdržanim

          donešen je zaključak da će salu naizmjenično čistiti Udruga hrvatska žena

          i Udruga žeena «Ivančica».

                  Predsjednik vijeća iznio je zamolbu Općinskog odbora HDZ-a

          za ustupanjem na korištenje prostorije iznad pošte za njihove potrebe.

                  Nakon rasprave zamolba je prihvaćena uz obavezu plaćanja općini

          zakupnine u iznosu od 200,00 kuna mjesečno.

                                                               PREDSJEDNIK OPĆINSKOG VIJEĆA  

                                                                           Andrija Draganić

